Diari Oficial de la Generalitat Valenciana


Sumari del DOGV 326, del 08-01-1986 (1986/805543)

ORDRE d'11 de desembre de 1985, de la Conselleria de Cultura, Educació i Ciència, per la qual s'estableix el procediment que han de seguir els Centres docents públics de Batxillerat i Formació Professional per presentar la memoria necessaria per fornir-los d'equips informàtics el curs 1985-86.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   326

Data del DOGV
:   08-01-1986

Secció del DOGV
:   ALTRES DISPOSICIONS

Número del document
:   1986/805543


Data del document
:   11-12-1985

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre d'11 de desembre de 1985, de la Conselleria de Cultura, Educació i Ciència, per la qual s'estableix el procediment que han de seguir els Centres Docents Públics de Batxillerat i Formació Professional, per presentar la memòria necessària per fornir-los d'equips informàtics el curs 1985-86.  
Per a contribuir a millorar la qualitat de l'Ensenyament hi ha diverses maneres d'actuació possible, entre les quals com diu el Llibre Blanc de la Informàtica als Ensenyaments Mitjans, la utilització de les noves eines proporcionades per la informàtica, dins un març metològic adient. Com a fase prèvia al Pla desenrotllat a l'esmentat llibre, s'ha decidit d'iniciar una experiència en quinze centres d'ensenyament mitjà, als quals es fornarà els materials físics i lògics necessaris.   
Per tot això, la Conselleria de Cultura, Educació i Ciència, a través de la Direcció General d'Ensenyaments Mitjans ha disposat:   
1. Durant el curs 1985-86 s'iniciarà una experiència prèvia a l'engegament del Pla d'Introducció de la Informàtica als Centres d'Ensenyament Mitjà de la Comunitat Valenciana.   
2. Els Centres de Batxillerat i Formació Professional que vullguen participar en l'experiència ho sol·licitaran a la Direcció General d'Ensenyaments Mitjans, Conselleria de Cultura, Educació i Ciència a través dels Serveis Territorials d'Educació corresponents, en un termini de quinze dies feiners comptadors des de l'endemà de la publicació d'aquesta Ordre al DOGV.   
3. Podran sol·licitar participar en l'experiència tots els Centres Públics d'Ensenyament Mitjà. A les sol·licituds, signades pel Director del Centre, s'annexarà la següent documentació:   
- Còpia de les Actes del Consell de Direcció o del Claustre de Professors, on figura l'acord favorable de participar en l'experiència.   
- Descripció de les característiques de l'espai destinat a aula d'Informàtica i de les mesures de seguretat de què disposa o que podrien establir-s'hi si s'esdevé que el C en t re és seleccionat .   
- Resum de les activitats informàtiques realitzades pel centre fins avui. (Extensió màxima, un foli).   
- Proposta de l'equip de Professors que duran a terme l'experiència i, annexos, sengles:   
· Currículums relacionats amb la Informàtica i l'Educació.   
· Projectes de romandre al Centre els tres anys que seguiran.   
- Compromís de l'equip de Professors integrats en el projecte de realitzar les activitats, cursos i reunions necessàries per al desenrotllament de l'experiència.   
4. El Cap dels Serveis Territorials d'Educació emetrà si escau informe sobre aspectes que considere d'especial importància quant al desenrotllament de l'experiència als Centres del seu àmbit.   
5. Un cop seleccionats els Centres, la Conselleria de Cultura, Educació i Ciència procedirà a:   
a) Fornir als esmentats Centres l'equip informàtic que descriu l'Annex I. Aquest equip romandrà adscrit al Centre mentre es donen les condicions que n'abonaren la selecció.   
b) Organitzar la formació adient dels equips de professors que duran a terme l'experiència.   
c) Facilitar més endavant, als Centres seleccionats la formació del Professorat que la demane.   
6. Per tal de facilitar el futur desenrotllament de l'experiència, la Direcció General d'Ensenyaments Mitjans intentarà de proporcionar el nombre de Centres seleccionats a cada àmbit territorial al nombre total de Centres de cadascú. Als Centres que s'integraran en l'experiència els serà comunicada la resolució dins els vint dies que seguiran l'acabament del termini de presentació de sol·licituds.   
7. La planificació i seguiment de experiència serà comesa de l'Equip Coordinador de la Informàtica als Ensenyaments Mitjans (ECIEM) que ha estat creat ad hoc.   
8. La Direcció General dels Ensenyaments Mitjans dictarà les instruccions escaients per a l'execució del que disposa aquesta Ordre, que entrarà en vigor l'endemà de la publicació al DOGV.   
València, 11 de desembre de 1985.   
El Conseller de Cultura, Educació i Ciència,   
CEBRIA CISCAR I CASABAN   
ANNEX I  
EQUIP INFORMATIC QUE ES FORNIRA ALS CENTRES SELECCIONATS  
Hardware  
- Cinc microordinadors amb la configuració mínima següent:   
· Unitat central amb un microprocessador de 16 bits i una memòria mínima de 256 kb.   
· Unitat d'emmaagatzemament de discs i/o diskettes.   
· Pantalla gràfica i teclat castellà.   
- Una impressora matricial amb capacitat gràfica.   
Software mínim.   
- Sistema operatiu MS/DOS.   
- Processador de Textos.   
- Full de càlcul.   
- Gestor de base de dades.   
- Llenguatge LOGO.   
Se'n fornirà instruccions en castellà.